Joi, în emisiunea „Evenimentul Zilei” de al ora 17.00, pe B1 TV, era invitată Monica Macovei. Moderator era Mălin Bot, iar invitat pe post de ziarist/analist/comentator politic era Mircea Marian.

Înainte de începerea campaniei electorale, CNA a emis Decizia nr. 528 din 11.09.2014, privind regulile de desfășurare în audiovizual a campaniei electorale pentru alegerea Președintelui României. Conform acestei decizii, articolul 2, alineatul 1: „Pentru candidaţii la alegerea Preşedintelui României, accesul la serviciile publice şi private de radio şi televiziune este egal şi gratuit.” Așadar, după ce în primăvară, la alegerile europarlamentare, candidații puteau plăti pentru a cumpăra spații publicitare le tv sau la radio, în această toamnă nimeni nu plătește pentru a apărea la televizor, niciun candidat. Mai mult, la articolul 6 al aceleiași decizii, avem alineatele 2 și 3 care spun așa: „(2) Spoturile electorale nu constituie comunicare comercială audiovizuală, în sensul dispoziţiilor legale, iar difuzarea lor este gratuită. (3) În perioada campaniei electorale, cu excepţia spoturilor electorale, este interzisă difuzarea oricăror forme de comunicare comercială audiovizuală sau noncomercială ce conţine referiri la candidaţi sau la reprezentanţii acestora şi ai partidelor politice, alianţelor politice şi alianţelor electorale care susţin candidaţi.”

Deci moca, moca, moca pe toată linia. De ce vă povestesc asta? Pentru că emsiunea despre care vorbeam la început a fost întreruptă brusc de un moment de promovare al candidatei Elena Udrea. Povestea o găsiți pe Hotnews.

Din cauza acestei întreruperi s-a iscat un scandal monstru între Monica Macovei și fedainii ei, pe de-o aprte, și Mălin Bot și Mircea Marian pe de altă parte. S-a ajuns până acolo încât Mălin Bot, care nu este nici pe departe una dintre ființele omenești înzestrate cu inteligență, să se întrebe cum poate spera să devină președinte o persoană ca Monica Macovei, care se enervează dacă este întreruptă de un contracandidat. De fapt, Mălin Bot ăsta a scris un întreg editorial explicând ce s-a întâmplat în emisiunea cu pricina. Îl puteți consulta aici, nu dau link.

Ei bine, orice ar zice Bot, întreruperea emisiunii în care era invitată Monica Macovei pentru a introduce raclamă la un alt candidat este nu doar neelegantă, ci și ilegală. Bot este revoltat că Monica Macovei n-a auzit de contracte de publicitate electorală încheiate din timp. „E normal că un candidat la președinție lasă să se înțeleagă, în direct, că nu are habar de contractele pentru publicitatea electorală încheiate din timp?”. Da, tăntălăule, este absolut normal ca un cadidat la președinție nu doar să lase să se înțeleagă, ci chiar să susțină cu tărie că habar n-are de contracte pentru publictatea electorală, încheiate din timp sau în pripă, pentru că nu există așa ceva. Nu, publictatea electorală este gratuită pe TV și pe radio, nu se încheie din timp niciun contract. Voi, la B1, probabil că aveți alte legi, de ați încheiat din timp contracte de genul ăsta.

În al doilea rând, înanite de începerea campaniei, B1 a trimis către CNA, conform legii, lista emisiunilor în care vor apărea candidații. Emisiunile în care pot apărea candidații sunt: promovare electorală, dezbatere electorală și emisiuni informative. Conform anexei trimise de B1 la CNA și pe care o redau mai jos, „Evenimentul Zilei” de la ora 17, de luni până vineri (moderator trebuia să fie Silviu Sergiu, însă acesta a fost retras de bună voie) este declarată de către post emisiune de promovare electorală și de dezbatere electorală.

Ei bine, conform Deciziei 528/11.09.2014 a CNA, există reguli foarte clare în ceea ce privește acest tip de emisiuni.

În primul rând, articolul 6, alineatul 1, litera d spune: „în emisiunile de promovare nu pot fi inserate spoturi ale unor candidaţi în intervalele alocate altor candidaţi”. Dacă partea de emisiune în care a fost prezentă Macovei era partea de promovare electorală, atunci B1 a încălcat legea introducând un material de promovare al unui alt candidat. Dacă, însă, Macovei era în partea de dezbatere electorală, atunci B1 a încălcat legea, pentru că decizia cu pricina prevede, la articolul 6, alineatul 1, litera e: „în cadrul emisiunilor de dezbatere pot fi difuzate numai spoturi electorale ale candidaţilor prezenţi în emisiunile respective;”.

Am să mai citez puțin din Bot, ca să înțelegeți cum omul, prectic, se dă singur în gât la CNA: „pauza publicitară nu are nicio legătură cu discuțiile din emisiune. Fusese anunțată cu mult timp înainte să ajungă ea in platou.”, „Pauzele publicitare sunt decise în baza unor contracte comerciale, care nu trec prin zona editorială. Așa trebuie să fie. Tehnic, se comumică din regie momentul publicității și noi îl anunțăm. Daca e și publicitate electorala, moderatorul este informat înainte de emisiune ca va avea și o pauza publicitară electorala și i se spune aproximativ la ce ora intră. Nu decidem noi asta, nu controlam aceste aspecte comerciale…”, ” un invitat constant al emisiunilor TV pozează într-o persoană care nu știe cine și cum gestionează pauzele publicitare, cu reclame comerciale sau electorale„. Și tot așa. Omul, practic, ne spune că n-avea încotro, pentru că au luat bani pentru a o introduce pe Udrea.

Băi, Bot, E ILEGAL! E ilegal să luați bani pentru publicitatea electorală. E ilegal să promovați un alt candidat într-o emisiune de promovare în care este prezent un anume candidat, este ilegal să dați într-o emisiune de dezbatere electorală materiale de promovare ale unui alt candidat decât cei prezenți. Așadar, ce ați făcut voi joi, în emisiunea ta, este de trei ori ilegal. Editorialul ăla se poate modifica sau poate fi retras de pe site, nu mai contează, există pdf-uri cu el în forma originală.

Așa cretin fudul, care să se laude că încalcă elgea și să se arate contrariat că lumea nu-l apaludă pentru asta, n-am mai văzut de multă vreme. Iar ăsta a fost redactor-șef la Adevărul.ro, ca să înțelegeți cine, alătrui de ciocăzani, halperți, oracani și cartieni, i-au mâncat lui Patriciu banii și ficații. Oricum, pare sezon plenar de dezvăluiri la B1. Un tâmpițel cu aere de vedetă se aruncă la pământ, vorbește cu Dumnezeu și publică „nucleare” din postura de acoperit, ăsta se laudă cu încălcările legii… Mai opriți-vă, nene, că nici Sorina Matei nu poate face singură toate emisiunile postului, oricâți prieteni ar avea în SRI.